22.9.2023
MT
Il-Ġurnal Uffiċjali tal-Unjoni Ewropea
L 234/49
(3)
Skont id-Dokument ta’ Ħidma tal-Persunal tal-Kummissjoni li jakkumpanja l-Komunikazzjoni tal-Kummissjoni tad9 ta’ Diċembru 2020 bit-titolu ‘Sustainable and Smart Mobility Strategy – putting European transport on track for the future’, meta mqabbel ma’ modi oħra ta’ trasport, it-trasport marittimu jibqa’ l-aktar mod ta’ trasport effiċjenti fl-użu tal-karbonju għal kull tunnellata u km.
Fl-istess ħin, it-traffiku marittimu minn jew lejn portijiet fiż-Żona Ekonomika Ewropea jikkaġuna madwar 11 % tal-emissjonijiet ta’ diossidu tal-karbonju (CO2) tal-Unjoni mittrasport u minn 3 sa 4 % tal-emissjonijiet totali ta’ CO2 tal-Unjoni.
L-emissjonijiet tas-CO2 mit-trasport marittimu mistennija jiżdiedu, sakemm ma titteħidx azzjoni ulterjuri.
Jeħtieġ li s-setturi kollha tal-ekonomija tal-Unjoni jikkontribwixxu għat-tnaqqis rapidu tal-emissjonijiet ta’ gassijiet serra (GHG) san-newtralità sa mhux aktar tard mill2050, kif stabbilit fir-Regolament (UE) 2021/1119 tal-Parlament Ewropew u tal-Kunsill (4).
Għalhekk huwa essenzjali li l-Unjoni tistabbilixxi perkors xieraq għat-tranżizzjoni ekoloġika rapida tas-settur tat-trasport marittimu, li jikkontribwixxi wkoll biex jinżamm u jiġi promoss aktar ir-rwol ta’ tmexxija globali tal-Unjoni fir-rigward tatteknoloġija, is-servizzi u s-soluzzjonijiet ekoloġiċi, u biex ikompli jiġi stimulat il-ħolqien tal-impjiegi fil-ktajjen talvalur relatati filwaqt li tinżamm il-kompetittività.
(4)
Sabiex isaħħaħ l-impenn tal-Unjoni għall-klima skont il-Ftehim ta’ Pariġi (5), adottat skont il-Konvenzjoni Qafas tanNazzjonijiet Uniti dwar it-Tibdil fil-Klima (il-“Ftehim ta’ Pariġi”), ir-Regolament (UE) 2021/1119 għandu l-għan li sal2030 inaqqas l-emissjonijiet ta’ gassijiet serra (emissjonijiet wara t-tnaqqis tal-assorbimenti) b’mill-inqas 55 % meta mqabbla mal-livelli tal-1990 u jqiegħed lill-Unjoni fit-triq li ssir newtrali għall-klima sa mhux aktar tard mill-2050.
Barra minn hekk, huma meħtieġa diversi strumenti ta’ politika komplementari biex jiġi promoss u aċċellerat l-użu ta’ karburanti rinnovabbli u b’livell baxx ta’ emissjonijiet tal-karbonju prodotti b’mod sostenibbli, inkluż fis-settur tat-trasport marittimu, filwaqt li jiġi rrispettat il-prinċipju tan-newtralità teknoloġika.
Jeħtieġ li l-iżvilupp tatteknoloġija meħtieġa u l-varar tagħha ikunu qed iseħħu sal-2030 biex minn hemm ‘il quddiem issir tħejjija għal bidla ħafna aktar rapida.
Huwa essenzjali wkoll li titrawwem l-innovazzjoni u li tiġi appoġġata r-riċerka għal innovazzjoni emerġenti u futura bħall-karburanti alternattivi emerġenti, l-ekodisinn, il-materjali b’bażi bijoloġika, il-propulsjoni tar-riħ u l-propulsjoni assistita mir-riħ.
(5)
Fil-kuntest tat-tranżizzjoni tal-karburanti lejn karburanti rinnovabbli u b’livell baxx ta’ emissjonijiet tal-karbonju u sorsi alternattivi tal-enerġija, huwa essenzjali li jiġu żgurati l-funzjonament xieraq tas-suq tat-trasport marittimu talUnjoni u l-kompetizzjoni ġusta fih fir-rigward tal-karburanti marittimi, li jirrappreżentaw sehem sostanzjali millkostijiet tal-kumpaniji u l-operaturi.
Il-miżuri ta’ politika għandhom għalhekk ikunu kosteffettivi.
Id-differenzi firrekwiżiti tal-karburanti madwar l-Istati Membri jistgħu jaffettwaw b’mod sinifikanti l-prestazzjoni ekonomika taloperaturi tal-bastimenti u jkollhom impatt negattiv fuq il-kompetizzjoni fis-suq.
Minħabba n-natura internazzjonali tat-tbaħħir, l-operaturi tal-bastimenti jistgħu jwettqu bunkering faċilment f’pajjiżi terzi u jittrasportaw ammonti kbar ta’ karburant, u dan jista’ jikkontribwixxi wkoll għal riskju ta’ telf ta’ kompetittività tal-portijiet tal-Unjoni meta mqabbla ma’ portijiet mhux tal-Unjoni.
Dik is-sitwazzjoni tista’ twassal għal rilokazzjoni tal-emissjonijiet talkarbonju u għal effetti detrimentali fuq il-kompetittività tas-settur jekk id-disponibbiltà ta’ karburanti rinnovabbli u b’livell baxx ta’ emissjonijiet tal-karbonju fil-portijiet marittimi taħt il-ġuriżdizzjoni ta’ Stat Membru ma tkunx akkumpanjata minn rekwiżiti għall-użu tagħhom li japplikaw għall-bastimenti kollha li jkunu qed jaslu u jitilqu minn portijiet marittimi taħt il-ġuriżdizzjoni tal-Istati Membri.
Għaldaqstant, dan ir-Regolament jenħtieġ li jistabbilixxi miżuri biex jiġi żgurat li l-penetrazzjoni tal-karburanti rinnovabbli u b’livell baxx ta’ emissjonijiet talkarbonju fis-suq tal-karburanti marittimi ssir skont il-kundizzjonijiet ta’ kompetizzjoni ġusta fis-suq tat-trasport marittimu tal-Unjoni.
(6)
Is-settur tat-trasport marittimu huwa soġġett għal kompetizzjoni internazzjonali qawwija.
Id-differenzi kbar filpiżijiet regolatorji bejn l-istati tal-bandiera sikwit wasslu għal prattiki mhux mixtieqa bħall-bdil tal-bandiera talbastimenti.
Il-karattru globali intrinsiku tas-settur jissottolinja l-importanza ta’ approċċ newtrali f’termini talbandiera u ta’ ambjent regolatorju favorevoli, li jgħin biex jiġu attirati investimenti ġodda u biex tiġi ssalvagwardjata l-kompetittività tal-portijiet u tas-sidien tal-bastimenti u l-operaturi tal-bastimenti tal-Unjoni.
(4) Ir-Regolament (UE) 2021/1119 tal-Parlament Ewropew u tal-Kunsill tat-30 ta’ Ġunju 2021 li jistabbilixxi l-qafas biex tinkiseb in-newtralità klimatika u li jemenda r-Regolamenti (KE) Nru 401/2009 u (UE) 2018/1999 (“il-Liġi Ewropea dwar il-Klima”) (ĠU L 243, 9.7.2021, p. 1).
(5) ĠU L 282, 19.10.2016, p. 4.